ರೋಹಿತ್‌ ಶರ್ಮಾ ಸೆಲ್ಫಿಶ್‌ ಅಲ್ಲ – ಶೋಯೆಬ್‌ ಅಖ್ತರ್‌ ಹೀಗೇಕೆ ಹೇಳಿದ್ರು..?

ಮುಂಬೈ: ಏಕದಿನ ವಿಶ್ವಕಪ್‌ ಟೂರ್ನಿಯಲ್ಲಿ ಜಯದ ಓಟಕ್ಕೆ ತಡೆಯೇ ಇಲ್ಲದಂತೆ ಬಲಿಷ್ಠ ತಂಡಗಳನ್ನ ಬಗ್ಗುಬಡಿದು ಟೀಂ ಇಂಡಿಯಾ ಮುನ್ನುಗ್ಗುತ್ತಿದೆ. ಈ ನಡುವೆ ಪಾಕ್‌ ಮಾಜಿ ವೇಗಿ ಶೋಯೆಬ್‌ ಅಖ್ತರ್‌ (Shoaib Akhtar) ಟೀಂ ಇಂಡಿಯಾ ನಾಯಕ ರೋಹಿತ್‌ ಶರ್ಮಾರನ್ನ (Rohit Sharma) ಹೊಗಳಿದ್ದಾರೆ.

Shoaib Akhtar said, “Rohit Sharma has missed 5 hundreds in this World Cup, he’s a selfless guy and sets the platform for the team”. pic.twitter.com/gxj8xU0VdE

— Mufaddal Vohra (@mufaddal_vohra) November 5, 2023

ದಕ್ಷಿಣ ಆಫ್ರಿಕಾ (South Africa) ಪಂದ್ಯದ ವಿರುದ್ಧ ರೋಹಿತ್‌ ಶರ್ಮಾ ನಾಯಕತ್ವದ ಬಗ್ಗೆ ಮಾತನಾಡಿರುವ ಅಖ್ತರ್‌, ರೋಹಿತ್‌ ಮನಸ್ಸು ಮಾಡಿದ್ರೆ ಇದೇ ವಿಶ್ವಕಪ್‌ನಲ್ಲಿ 5 ಶತಕಗಳನ್ನ ಸಿಡಿಸಬಹುದಿತ್ತು. ಆದ್ರೆ ಅವರು ತಂಡಕ್ಕಾಗಿ ಆಡುತ್ತಾರೆ. ಆದ್ದರಿಂದಲೇ 5 ಶತಕಗಳನ್ನು ಕಳೆದುಕೊಂಡಿದ್ದಾರೆ, ಅವರು ನಿಸ್ವಾರ್ಥ ವ್ಯಕ್ತಿ ಎಂದು ಶ್ಲಾಘಿಸಿದ್ದಾರೆ. ಇದನ್ನೂ ಓದಿ: ಕೊಹ್ಲಿ 49ನೇ ಶತಕವನ್ನು ಚಪ್ಪಾಳೆಯೊಂದಿಗೆ ಸಂಭ್ರಮಿಸಿದ ರೋಹಿತ್‌ ಶರ್ಮಾ ಪತ್ನಿ ರಿತಿಕಾ

ಏಕದಿನ ಕ್ರಿಕೆಟ್‌ ಟೂರ್ನಿಯಲ್ಲಿ ವಿರಾಟ್‌ ಕೊಹ್ಲಿ (Virat Kohli) ಶತಕ ಸಿಡಿಸಿ ಮಿಂಚಿದ್ದಾರೆ. ಈ ಮೂಲಕ ಕ್ರಿಕೆಟ್‌ ದೇವರು ಸಚಿನ್‌ ಶತಕಗಳ ದಾಖಲೆಯನ್ನ ಸರಿಗಟ್ಟಿದ್ದಾರೆ. ಆದ್ರೆ ಕೊಹ್ಲಿ ನಿಧಾನಗತಿಯ ಬ್ಯಾಟಿಂಗ್‌ ಮಾಡಿದ್ದರಿಂದ ನೆಟ್ಟಿಗರು ಸೆಲ್ಫಿಶ್‌ ಎಂಬ ಹಣೆಪಟ್ಟಿ ಕಟ್ಟಿದ್ದಾರೆ. ಈ ಬೆನ್ನಲ್ಲೇ ರೋಹಿತ್‌ ಕುರಿತು ಮಾತನಾಡಿದ್ದಾರೆ. ಇದನ್ನೂ ಓದಿ: ಕಾಲಿಗೆ ಬೀಳಬೇಡಪ್ಪ..: ಪಾದ ಮುಟ್ಟಲು ಬಂದ ಯುವ ಅಭಿಮಾನಿಗೆ ಕೊಹ್ಲಿ ಪ್ರೀತಿಯ ಮಾತು: Viral Video

ಪ್ರಸಕ್ತ ಟೂರ್ನಿಯಲ್ಲಿ ಹಿಟ್‌ಮ್ಯಾನ್ ಅಫ್ಘಾನಿಸ್ತಾನ ವಿರುದ್ಧ 131 ರನ್‌ (84 ಎಸೆತ, 6 ಸಿಕ್ಸರ್‌, 16 ಬೌಂಡರಿ) ಬಾರಿಸಿ ದಾಖಲೆ ಬರೆದಿದ್ದರು.‌ ಇಂಗ್ಲೆಂಡ್‌ ವಿರುದ್ಧ ಪಂದ್ಯದಲ್ಲಿ 87 ರನ್‌ (101 ಎಸೆತ, 3 ಸಿಕ್ಸರ್‌, 10 ಬೌಂಡರಿ), ಪಾಕಿಸ್ತಾನ ವಿರುದ್ಧ 86 ರನ್‌ (63 ಎಸೆತ, 6 ಸಿಕ್ಸರ್‌, 6 ಬೌಂಡರಿ) ಗಳಿಸಿ ಶತಕದಿಂದ ವಂಚಿರಾದರು. ಇದನ್ನೂ ಓದಿ: 49th Century: ಗ್ರೌಂಡ್‌ ಹೊರಗೂ ದಾಖಲೆ ಬರೆದ ಕೊಹ್ಲಿ ಬರ್ತ್‌ ಡೇ ಶತಕ..!